**„ДЪРЖАВНА КОНСОЛИДАЦИОННА КОМПАНИЯ” ЕАД**, ЕИК 121031861, със седалище и адрес на управление: гр. София, район Изгрев, ул. „Тинтява” № 86, на основание чл. 29, ал. 5 от Правилника за прилагане на Закона за публичните предприятия

**ОБЯВЯВА**

процедура за избор на застраховател за застраховане на имущество, собственост на „ДЪРЖАВНА КОНСОЛИДАЦИОННА КОМПАНИЯ“ ЕАД (Дружеството и/или ДКК), за срок от една година.

I. Наименование и предмет на процедурата

Избор на лицензиран застраховател (застрахователно дружество) за сключване на договор за застраховане на имущество: недвижимо имущество (сграда и оборудване) и движимо имущество (офис-обзавеждане и офис-техника), собственост на „ДЪРЖАВНА КОНСОЛИДАЦИОННА КОМПАНИЯ“ ЕАД.

II. Описание на обекта

Недвижимо и движимо имущество - масивна четириетажна административна сграда със застроена площ 466,24 кв.м.; сграда за БКТП 1х800 kVA; машини и съоръжения; офис-обзавеждане; офис-техника и др.

Стойността, на която следва да бъде застраховано имуществото на ДКК (Застрахователната сума) е в общ размер на **2 731 431.85 лева**, както следва:

Възстановителна стойност на Административна сграда със застроена площ 466,24 кв.м. – 2 445 595 лв.

Отчетна стойност на Сграда за БКТП 1х800 kVA – 14 575.60 лв.

Балансова стойност на машини и съоръжения – 224 955.67 лв.

Балансова стойност на стопански инвентар – 8908.20 лв.

Балансова стойност на компютърна техника – 15 659.75 лв.

Балансова стойност на други ДМА – 21 737.63 лв.

III. Общи и специални условия

Обхватът на покритите рискове задължително следва да включва: пожар, експлозия, удар от мълния, буря, градушка, наводнение, земетресение, вандализъм, злоумишлени действия на трети лица, тежест от естествено натрупване на сняг и лед, наводнение в резултат на авария на водопроводната, канализационната и други сградни инсталации, удар от ППС, като се застраховат и разходите за предотвратяване или ограничаване на разрушителното действие на застрахователното събитие.

Не се допуска самоучастие на застрахования, в случай на настъпване на застрахователно събитие.

Не се допуска лимит на отговорността на застрахователя под застрахователната сума.

IV. Срок на застраховката: Дванадесет месеца, считано от датата на подписване на полицата.

V. Съдържание на офертата.

1. Кратко представяне на застрахователната компания.
2. Лиценз за извършване на застрахователна дейност, издаден по реда на Кодекса за застраховането – копие, заверено от участника;
3. Декларация/документ удостоверяваща че кандидатът не е в ликвидация, несъстоятелност или в съответната процедура по обявяване;
4. Заверени счетоводен баланс и отчет за приходите и разходите на кандидата за предходната година, от които да е виден размерът на собствения капитал, както и приходите от застрахователни премии.
5. Конкретни предложения за обхват на покритите рискове, които следва да включват задължително посочените в общите и специалните условия по т. III по-горе.
6. Размер на дължимата реална застрахователна премия, начин и условия на плащане.
7. Отстъпки и преференциални условия.
8. Общи условия на предлаганата застраховка.

Всички документи в офертата следва да се представят на български език и да бъдат подписани от законния представител на участника или упълномощено от него лице с нотариално заверено пълномощно. Документите, представени във вид на ксерокопия, следва да бъдат заверени с „Вярно с оригинала”, име, фамилия, подпис на лицето/ата, представляващо/и участника и мокър печат.

VI. Представяне на офертите.

1. Начин на представяне на офертите.

Офертите се представят в запечатан, непрозрачен и с ненарушена цялост плик. В плика се окомплектоват всички документи, посочени в т. V.

Върху плика с офертата се поставя следния надпис: (1) Оферта за участие в процедура за избор на застраховател за застраховане на имущество, собственост на „ДЪРЖАВНА КОНСОЛИДАЦИОННА КОМПАНИЯ” ЕАД”; (2) име на участника; (3) адрес за кореспонденция, телефон и електронен адрес.

2. Място и срок на представяне на офертите.

Офертите се представят в деловодството на „ДЪРЖАВНА КОНСОЛИДАЦИОННА КОМПАНИЯ” ЕАД, находящо се в административната сграда на Дружеството в гр. София 1113, район Изгрев, ул. „Тинтява” № 86, всеки работен ден, в срок до **17.00 часа на 29.03.2024 г.**

Оферти след указания срок не се приемат.

VІІ. Срок на валидност на офертите: не по-малко от 60 (шестдесет) календарни дни от крайния срок за представянето им.

VІІI. Оценяване и класиране на офертите.

1. Няма да бъдат оценявани и класирани оферти, които не отговарят на посочените изисквания или към които не са приложени документи, описани в т. V по-горе.

2. Начин и ред за класиране.

Класирането ще се извърши по критерия „най-ниска цена”, представляваща най-нисък размер на реалната застрахователна премия, с включени отстъпки и преференциални условия, както и възможност за разсрочено плащане /на вноски/.

3. За направения избор всички участници, подали оферти, ще бъдат уведомени.

IX. Допълнителна информация.

„ДЪРЖАВНА КОНСОЛИДАЦИОННА КОМПАНИЯ” ЕАД си запазва възможността да изменя условията на настоящата процедура, да променя сроковете, да определя нови, както и да спира или прекратява процедурата, за което участниците ще бъдат своевременно уведомени. Във всички подобни случаи „ДЪРЖАВНА КОНСОЛИДАЦИОННА КОМПАНИЯ” ЕАД не дължи каквито и да било плащания на кандидатите и не е обвързано с каквито и да било други ангажименти към тях, включително за сключване на договор.

„ДЪРЖАВНА КОНСОЛИДАЦИОННА КОМПАНИЯ” ЕАД уведомява всички участници, че изборът на застраховател и договорът, подлежат на одобрение от министъра на икономиката и индустрията, съответно ще сключи договор с одобрения застраховател след получаване на одобрението.

Оглед на обекта (имуществото), предмет на настоящата процедура, може да се извършва всеки работен ден (09.00 до 17.00 часа) до деня, предхождащ крайния срок за подаване на офертите, след предварителна уговорка на тел. + 359 884 115 944.